Театр

Теа́тр ( — керттера маӀан: «бӀарг тӀаотта хӀама гойташ йола моттиг» (место для зрелищ)) — тайп-тайпарча исбахьалений — литературан а, мукъама а, хореографе а, вокала а, сурт гойташ йолча исбахьален а, иштта кхычара а гуллам чулоацаш йола исбахьален кеп.

Театра ший специфик я: долаш дари къовсамаши оамалаши хьагойтар а, царна оценка ялар а. МоллагӀа йола зӀил укхаза драма оттаярца хьайовзийт, из керттера кхоачашдер актёр ва.

«Театр» яхача духтӀено чулоац цун тайп-тайпара кепаш: драман театр, опера, балет, теникий театр, пантомима театр, иштта кхыяраш.

Массайолча ханашка театр коллективни исбахьале хиннай; хӀанзарча театре спектакль оттаеш, актёраши режиссёри (дирижёр а, балетмейстер а) боацаш, дакъа лоацаш хул суртанча-сценограф а, композитор а, хореограф а, кхы а бутафораши, костюмераши, гримёраши, сцена тӀара болхлойи.

 Белгалдаккхар 

Театр